

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXV/2017**

**Dňa: 01.08.2017**

**K bodu programu:** **č. 3**

**Názov materiálu: Projekt "Revitalizácia vnútroblokových priestorov na sídlisku Západ, Stará Ľubovňa" - schválenie spolufinancovania projektu**

**Materiál obsahuje**: Návrh uznesenia

Dôvodová správa

**Materiál predkladá: PhDr. Ľuboš Tomko**

primátor mesta

**Materiál vypracovala: Ing. Miriama Varcholová**

samostatný odborný referent, Projektový referát a ŠFRB

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

1. **r u š í**

uznesenie č. 617 z rokovania MsZ č. XXIV/2017 dňa 21.06.2017 v plnom znení.

1. **s c h v a ľ u j e**
2. predloženie žiadosti o nenávratný finančný príspevok (ŽoNFP) za účelom realizácie projektu **„Revitalizácia vnútroblokových priestorov na sídlisku Západ, Stará Ľubovňa“** realizovaného v rámci výzvy Ministerstva pôdohospodárstva a rozvoja vidieka SR kód výzvy: IROP-PO4-SC431-2017-16, ktorého ciele sú v súlade s platným Územným plánom mesta Stará Ľubovňa a platným Programom rozvoja mesta Stará Ľubovňa na obdobie 2015 - 2020;
3. zabezpečenie realizácie projektu v súlade s podmienkami poskytnutia pomoci;
4. zabezpečenie finančných prostriedkov na spolufinancovanie realizovaného projektu vo výške 33 716,28 €;
5. zabezpečenie financovania prípadných neoprávnených výdavkov z rozpočtu Mesta Stará Ľubovňa.

**D ô v o d o v á s p r á v a**

Ministerstvo pôdohospodárstva a rozvoja vidieka SR vyhlásilo dňa 31.03.2017 *Výzvu na predkladanie ŽoNFP zameranú na zlepšenie environmentálnych aspektov v mestách a mestských oblastiach prostredníctvom budovania prvkov zelenej infraštruktúry a adaptáciou urbanizovaného prostredia na zmenu klímy ako aj zavádzaním systémových prvkov znižovania znečistenia ovzdušia a hluku*, č. výzvy IROP-PO4-SC431-2017-16.

Mesto Stará Ľubovňa podalo ŽoNFP v stanovenom konečnom termíne 1. hodnotiaceho kola, a to dňa 30.06.2017.

Jednou z podmienok poskytnutia príspevku je podmienka finančnej spôsobilosti žiadateľa na spolufinancovanie projektu. V prípade subjektov územnej samosprávy žiadateľ preukazuje finančnú spôsobilosť uznesením (výpisom z uznesenia) zastupiteľstva mesta.

**Nakoľko v čase trvania rokovania MsZ v Starej Ľubovni (*č. XXIV/2017, dňa 21.06.2017*) nemalo Mesto Stará Ľubovňa vydodaný Rozpočet stavby „Revitalizácia vnútroblokových priestorov na sídlisku Západ, Stará Ľubovňa“, nebolo možné stanoviť presnú číselnú hodnotu výšky spolufinancovania projektu (*v súlade s Príručkou pre žiadateľa IROP, Verzia 1. 8*).**

Na základe Výzvy na doplnenie ŽoNFP (doručená dňa 28.07.2017) je Mesto Stará Ľubovňa povinné v lehote do 7 pracovných dní predložiť uznesenie (výpis z uznesenia) zastupiteľstva mesta pre slnenie podmienky poskytnutia príspevku *č. 9 Výzvy* v prenesenom znení podľa *Príručky pre žiadateľa*, kde uvedie sumu rozdielu COV a poskytnutého NFP.

Celková oprávnené výdavky projektu sú 674 325,55 €, z toho požadovaná výška NFP je 640 609,27 € (95 %) a výška spolufinancovania Mesta Stará Ľubovňa 33 716,28 € (5 %).

V projekte boli identifikované aj neoprávnené výdavky 34 018,58 € - SO 02 Odvodnenie jestvujúcich spevnených plôch a uloženie novej živičnej zmesi a výdavky nad rámec finančných limitov stanovených IROP pre Informovanosť a komunikáciu.