

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXV/2017**

**Dňa: 01.08.2017**

**K bodu programu:** **č. 4**

**Názov materiálu: Projekt "Rozšírenie kapacít zmenou dispozície objektov MŠ Tatranská v Starej Ľubovni" – schválenie spolufinancovania projektu**

**Materiál obsahuje**: Návrh uznesenia

Dôvodová správa

**Materiál predkladá: PhDr. Ľuboš Tomko**

primátor mesta

**Materiál vypracovala: Ing. Miriama Varcholová**

samostatný odborný referent, Projektový referát a ŠFRB

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

1. **r u š í**

uznesenie č. 615 z rokovania MsZ č. XXIV/2017 dňa 21.06.2017 v plnom znení.

1. **s c h v a ľ u j e**
2. predloženie žiadosti o nenávratný finančný príspevok (NFP) za účelom realizácie projektu „**Rozšírenie kapacít zmenou dispozície objektov MŠ Tatranská v Starej Ľubovni“** realizovaného v rámci výzvy Ministerstva pôdohospodárstva a rozvoja vidieka SR kód výzvy: IROP-PO2-SC221-2016-10, ktorého ciele sú v súlade s platným Územným plánom mesta Stará Ľubovňa a platným Programom rozvoja mesta Stará Ľubovňa na obdobie 2015 - 2020;
3. zabezpečenie realizácie projektu v súlade s podmienkami poskytnutia pomoci;
4. zabezpečenie finančných prostriedkov na spolufinancovanie realizovaného projektu vo výške 17 654,31 €;
5. zabezpečenie financovania prípadných neoprávnených výdavkov z rozpočtu Mesta Stará Ľubovňa.

**D ô v o d o v á s p r á v a**

Ministerstvo pôdohospodárstva a rozvoja vidieka SR vyhlásilo dňa 06.12.2016 *Výzvu na predkladanie ŽoNFP zameranú na zvýšenie kapacít infraštruktúry materských škôl*, č. výzvy IROP-PO2-SC221-2016-10. Jedná sa o tzv. otvorený typ výzvy/ do vyčerpania alokácie indikatívnej výšky finančných prostriedkov vyčlenených na výzvu (79 757 690,00 €).

Mesto Stará Ľubovňa podalo ŽoNFP v stanovenom konečnom termíne hodnotiaceho kola, a to dňa 18.07.2017.

Jednou z podmienok poskytnutia príspevku je podmienka finančnej spôsobilosti žiadateľa na spolufinancovanie projektu. V prípade subjektov územnej samosprávy žiadateľ preukazuje finančnú spôsobilosť uznesením (výpisom z uznesenia) zastupiteľstva mesta.

**Nakoľko v čase trvania rokovania MsZ v Starej Ľubovni (č. XXIV/2017, dňa 21.06.2017) nemalo Mesto Stará Ľubovňa vydodaný aktualizovaný Rozpočet stavby** (*vo vzťahu k odstráneniu nedostatkov v negatívnej hodnotiacej správe od PSK, Odbor SO pre IROP, v ktorej je uvedené, že ak výdavky aktivity typu b) smerujú k zvyšovaniu energetickej efektívnosti budov materských škôl (opatrenia zamerané na zateplenie obvodového plášťa vrátane strechy) bude potrebné vytvoriť hlavnú aktivitu „f“ súvisiacu so zvyšovaním energetickej efektívnosti budov*)**, nebolo možné stanoviť presnú číselnú hodnotu výšky spolufinancovania projektu (*v súlade s Príručkou pre žiadateľa IROP, Verzia 1.8*).**

Rozpočtované náklady na hlavnú aktivitu č. 1 boli ponížené v dôsledku vytvorenia hlavnej aktivity č. 4 – zvýšenie energetickej hospodárnosti budovy materskej školy (logicky vznikli v rámci položkového rozpočtu centové rozdiely). Následne bol zrealizovaný prepočet benchmarkov novovytvorenej hlavnej aktivity č. 4 a reálny benchmark v Opise projektu ŽoNFP sa ponížil oproti reálnemu benchmarku v Opise projektu Projektového zámeru.

Celkové oprávnené výdavky projektu sú 353 086,24 €, z toho požadovaná výška NFP je 335 431,93 (95 %) a výška spolufinancovania Mesta Stará Ľubovňa je 17 654,31 € (5 %).